כזית

בהלכה, שִׁיעוּר כַּזַּיִת הוא אחד משיעורי תורה, המגדיר נפח מינימלי של דבר מאכל בתחומים הלכתיים רבים. על פי המובן המקורי שיעור כזית שווה לנפח פרי הזית, אך כיום מקובל בספרות ההלכתית שלרוב הדעות צריך לקבוע ששיעור כזית גדול הרבה יותר: בין 13.5 ל-50 סמ"ק. למרות שיש גם כמה שסוברים ששיעור כזית הוא כנפח כזית גם כיום<ref></ref>.

==מקור השיעור==
בתחומים הלכתיים רבים נקבעו בספרות חז"ל "שיעורים" - גדלים מינימליים הנדרשים על מנת לתת לעצם כלשהו משמעות הלכתית (למשל, שיעור ברכה אחרונה). השיעור הנפוץ ביותר הוא שיעור "כזית" הנוגע לנפח המינימלי של דברי מאכל כמעט בכל תחום הלכתי רלוונטי, וכן לנפחים נוספים רבים של מוצקים. בעניין זה ידועה אמרתו של רבי יוסי ברבי חנינא שדרש את הפסוק "ארץ זית שמן" – "ארץ שכל שיעוריה כזיתים". כך גם אמר רבי יהודה הנשיא: "כל השיעורין כולן בכזית, חוץ מטומאת אוכלין".

שיעור כזית מופיע עשרות פעמים במשנה, והתלמוד קובע שהשיעור לא נלמד ממדרש הכתובים, אלא מקורו במסורת הלכתית קדומה של הלכה למשה מסיני. עם זאת, בתלמוד מובאת מסורת שהשיעורים יוסדו בבית דינו של הדמות המקראית יעבץ, וגם בתלמוד הירושלמי נאמר על ידי רבי יונה ששיעור כזית "ניתן על ידי חכמים". גם על פי גישות אלו, שיעור כזית אינו נחשב לדין דרבנן אלא לדין דאורייתא.

==גודל שיעור כזית==
במשנה נאמר: . זית אגורי הוא זן מסוים של זיתים, שזוהה על ידי ד"ר מרדכי כסלו עם הזית הסורי, שנפחו כ-3 סמ"ק.

=== הסתירה התלמודית ===
בתלמוד במסכת כריתות נאמר: ואילו בתלמוד במסכת יומא נאמר: ובעקבות כך כתב ר"י מבעלי התוספות שאם בית הבליעה יכול להחזיק או ביצה או שני זיתים, זית שווה לחצי ביצה. 

בתקופת האחרונים באירופה, היו שהסיקו למסקנה מתוך דברי הרמב"ם ששיעור כזית הוא קצת פחות משליש משיעור כביצה. האחרונים נחלקו ביניהם אם הקשרים האלו הם ביחס לביצה עם קליפה או ביצה בלי קליפה. מחלוקת נוספת נובעת מכך שחלק מן האחרונים קבעו שהביצים קטנו פי שניים מאז תקופת חז"ל, ולפי זה הכפילו את שיעור כביצה וגם את שיעור כזית. לכן השיעורים שנפוצים בספרות ההלכתית כיום נמצאים על טווח רחב שבין 13.5 ל-50 סמ"ק. 

בנוסף ישנן דעות שגודל השיעור הוא כזית הגדול ביותר שגדל בארץ בימינו (המשוער כ-7.5 סמ"ק). או שגודלו כגודל זית בינוני בימינו (המשוער כ-3 סמ"ק בערך). 

אבל בדרך כלל דבר זה נאמר רק כדי להחמיר מספק ולא להקל.

==לקריאה נוספת==
*אנציקלופדיה תלמודית ערך "זית (שעור)"
*הרב אליהו רחמים זייני, עץ ארץ חלק ג', "השיעורים ומדידתם" עמודים 165-220

==קישורים חיצוניים==
*.
*
*
* מרדכי כסלו, [http://www.zomet.org.il/?CategoryID=290&ArticleID=386 כזית - פרי הזית כמידת נפח], תחומין י' (תשמ"ט), עמ' 427-438, באתר מכון צומת.
* מדרכי כסלו, [http://132.70.42.12/AB_project/publications/attachments/200.pdf "הכל לפי דעתו של רואה" – הערכה מחודשת של שיעור 'כזית'] , בד"ד 16, תשס"ה, עמ' 89-77; 96-95 
* [http://www.zomet.org.il/?CategoryID=290&ArticleID=387#_Toc184607863 פרופ' אברהם גרינפלד, "הקשר בין שיעורי כזית וכביצה"], תחומין, באתר מכון צומת.
* [http://ph.yhb.org.il/10-10-05/ אליעזר מלמד, פניני הלכה, ברכות, ברכה אחרונה, סעיפים ה-ח] באתר פניני הלכה.
* 
* [http://asif.co.il/?wpfb_filepage=13-pdf-2/ בעז אופן, "זית או כזית", פרי עץ הגן א (תשנ"ח), עמ' 157-183], באתר [http://asif.co.il/ אסיף].
* הרב משה הררי, מקראי קודש- הלכות ליל הסדר, [https://mikraeikodesh.org.il/book.php?c=pesach_26 קונטרס שיעור כזית] ו[https://mikraeikodesh.org.il/book.php?c=pesach_12 מכתב] של הרב אברהם שפירא.
* [https://www.youtube.com/watch?v=agZ8fPVKNwQ&list=PLc2EcC1HMHrr1yBbtNejSxWi2iCVmkmLE סדרת שיעורים על הכזית], הרב משה אלחרר.

==הערות שוליים==

קטגוריה:שיעורי חז"ל
קטגוריה:יחידות מידה קדומות
קטגוריה:יחידות מידה: נפח